**Tallinna Liikuri Lasteaia**

**keskkonna ohutuse**

**ja**

**turvalisuse juhend,**

**hindamiskriteeriumid ja riskianalüüs**

2018

Võttes aluseks sotsiaalministri määruse nr 61 „Tervisekaitsenõuded koolieelses lasteasutuses tervise edendamisele ja päevakavale” § 5 lõike 2 alusel lasteasutuse direktor korraldab lasteasutuses laste haigestumise ja vigastuste ennetamiseks ja keskkonna ohutuse hindamiseks riskianalüüsi.

1. Tallinna Liikuri Lasteaia arengukavas ja tegevuskavas määratakse kindlaks tervise edendamise eesmärgid ja tegevused lähtudes lasteasutuse keskkonna riskianalüüsi ja sisehindamise tulemustest ning õppekavast.

2. Lasteasutuse keskkonna riskianalüüs on sisehindamise osa.

3. Riskianalüüsi tegemisel võetakse aluseks Terviseameti veebilehel avaldatud lasteasutuse keskkonna hindamiskriteeriumid arvestades lasteasutuse eripära (Lisa1 Tallinna Liikuri Lasteaia keskkonna ohutuse ja turvalisuse hindamiskriteeriumid).

4. Lasteasutuse juhtkonna ja arendustegevuse töörühma poolt koostatud riskianalüüsi juhend kooskõlastatakse lasteasutuse hoolekoguga.

5. Riskianalüüs viiakse lasteasutuses läbi üks kord aastas kaasates personali, lapsi ja lapsevanemaid.

6. Riskide hindamisel võetakse arvesse rühmaruumides, muusika- ja võimlemissaalis, majandus- ja personaliruumides, õuealal üldiselt ning mänguväljakul tehtud vaatluse tulemusi.

7. Riskianalüüsi käigus selgitatakse välja riskiallikad ja ohud ning hinnatakse, kas konkreetne objekt, nähtus või süsteem kujutab endast ohtu tervisele või mitte.

8. Analüüsitakse, kes ja kuidas on ohustatud. Peamised ohud, mis võivad analüüsi käigus selguda, on järgmised:

* kukkumis-, löögi- ja muljumisohud;
* lämbumisohud (riietus, toit, plastikaatkotid, uppumine jne);
* põletusohud (kuum toit ja jook, kuum kraanivesi, lahtine tuli, küttekehad, elekter jne);
* mürgistus- ja söövitusohud (kemikaalid, ravimid, mürgised taimed jne);
* lõike- ja marrastusvigastuste ohud (noad, käärid jt tööriistad, loomad jne).

9. Hinnatakse riskide taset ning abinõude kasutuselevõtu vajadust. Analüüsikse, milline on riski ehk võimalike vigastuste ja muude tervisekahjustuste tõenäosus ja sagedus ohtlikus olukorras ning millised on riski võimalikud tagajärjed (tabel 1).

10. Dokumenteeritakse tulemused ja analüüsitakse. Analüüsi tulemused on ennetusmeetmete kavandamise ja tegevuste planeerimise aluseks.

11. Koostatakse tegevuskava:

* vaadatakse läbi kõik dokumenteeritud riskiallikad ja ohud;
* iga konkreetse ohu ja probleemi puhul leitakse abinõu, kuidas seda likvideerida või vähendada;
* määratakse abinõu rakendamise tähtaeg sõltuvalt riskitasemest;
* tegevused ja koostöö personali, lapsevanemate ja lasteasutuse pidajaga (Tallinna Haridusamet);
* määratakse kindlaks ohu likvideerimiseks vajaminev summa, tegevuse eest vastutaja ja tegevuse elluviija.

12. Lasteasutuse direktor teatab riskianalüüsi tulemustest personalile, hoolekogule ja lasteasutuse pidajale.

13. Riskianalüüsi tulemustest lähtuvalt kavandatakse lasteasutuse keskkonna parendamiseks vajalikud tegevused ja koostatakse tegevuskava kolmeks aastaks (Lisa 2)

14. Lasteasutuse direktor esitab riskianalüüsi tulemused ja ülevaate kavandatud ning läbiviidud tegevustest nõudmisel riikliku järelevalve tegijale.

Tabel 1. Riskitaseme määramine riski tõenäosuse ja tagajärgede raskuse alusel (Juhendmaterjali „Vigastuste ennetamine ja turvalisuse edendamine koolieelses lasteasutuses” alusel. Tervise Arengu Instituut, 2010, L.Varava).

|  |  |  |  |
| --- | --- | --- | --- |
| Riski tõenäosus | Riski võimalikud tagajärjed | | |
|  | Õnnetus, mis ei  tekita vigastust  (väheohtlik) | Kerge vigastus  (ohtlik) | Raske vigastus  või surm  (eriti ohtlik) |
| Ebatõenäoline | I tase | II tase | III tase |
| Võimalik, kuid mitte  eriti tõenäoline | II tase | III tase | IV tase |
| Tõenäoline | III tase | IV tase | V tase |

|  |  |
| --- | --- |
| Riskitasemed | Kas ja kui kiiresti on vaja rakendada abinõusid riski  vähendamiseks ja kõrvaldamiseks |
| I tase  Vähene risk | Erilisi abinõusid ei vajata. |
| II tase  Vastuvõetav risk | Erilisi abinõusid ei vajata, kuid siiski tuleb otsida paremaid lahendusi, mis ei põhjusta lisakulutusi. |
| III tase  Keskmine risk | Tuleb välja töötada meetmed ja abinõud ning rakendada need ellu kolme kuni viie kuu jooksul pärast hindamist. |
| IV tase  Suur risk | Tegevust ei tohi alustada enne, kui riski on vähendatud. |
| V tase  Talumatu risk | |  | | --- | | Riski vähendamine on vältimatu; kui riski vähendamiseks vajalikke abinõusid ei saa rakendada vahendite puudumise tõttu, on töö, tegevus ja mäng ohualas keelatud. | |

Lisa Tallinna Liikuri lasteaia keskkonna ohutuse ja turvalisuse hindamiskriteeriumid

Juhendmaterjali „Vigastuste ennetamine ja turvalisuse edendamine koolieelses lasteasutuses“lisa 1 alusel (Tervise Arengu Instituut, 2010, L.Varava)

Riskihindajad: personal, lapsed, lapsevanemad

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| |  | | --- | | Kesk-  konna-  liik | | Nr | Hindamiskriteerium | I etapp | | II etapp | III etapp | Selgitus |
| Jah | Ei | Oht | Riskitase |
| *Maa-ala väljaspool lasteasutust* |  | Läheduses puudub veekogu, tiik või kraav |  | x |  |  |  |
|  | Lasteasutus ei külgne suure liiklustihedusega tänava ja/või (maan)teega | x |  |  | I |  |
|  | On olemas parkimisplats autodele, et laste kohaletoomine ja kojuviimine oleks turvaline |  | x |  | I |  |
|  | On paigaldatud liiklusmärk „Lapsed teel” ja tänaval on markeeritud ülekäigukoht | x |  |  |  |  |
|  | On paigaldatud kiirusepiirangu märgid ja/või nn lamav politseinik | x |  |  |  |  |
|  | Läheduses puudub mürarikas, ohtlikke aineid ja kemikaale töötlev ettevõte või mõni muu elu ning tervist ohustav saasteallikas | x |  |  |  |  |
|  | Liiklus lasteasutuse ümber on turvaline | x |  |  |  |  |
| |  | | --- | | *Lasteasutuse maa-ala* | |  | Maa-ala on piiratud tugeva piirdeaiaga või piisavalt tiheda hekiga |  | x |  |  |  |
|  | Piirdeaed on vähemalt 1 m kõrge ja ei paku võimalusi ronimiseks |  |  |  |  |  |
|  | Suure liiklustihedusega tänavaga külgnev piirdeaed on vähemalt 1,4 m kõrge | x |  |  |  |  |
|  | Piirdeaial puuduvad augud ja vahed, kust laps saaks läbi pugeda | x |  |  |  |  |
|  | Aia ja maapinna vaheline ruum ei ületa 10 cm | x |  |  |  |  |
|  | Laste õuesoleku ajal on aiaväravad suletud | x |  |  |  |  |
|  | Väravad on varustatud sulgur- või lukumehhanismiga, mida laps ei saa avada | x |  |  |  |  |
|  | Soovimatute isikute (nt joobes, agressiivsed või asotsiaalse eluviisiga isikud) juurdepääs lasteasutuse maa-alale on takistatud | x |  |  |  |  |
|  | Maa-ala kasutamine lemmikloomade jalutamiskohana on välistatud | x |  |  |  |  |
|  | Jäätmete käitlemise koht asub ning jäätmete äravedu toimub mänguväljakust ohutus kauguses | x |  |  |  |  |
|  | Maa-ala teed on aukudeta | x |  |  |  |  |
|  | Maa-ala on korrastatud ja muru niidetud | x |  |  |  |  |
|  | Jäised teed on liivatatud | x |  |  |  |  |
|  | Lume ja jääpurikate räästalt kukkumine on välistatud | x |  |  |  |  |
|  |  | Haljastuses on kasutatud ainult ohutuid ja mittemürgiseid taimi | x |  |  |  |  |
|  | On olemas välisvalgustus | x |  |  |  |  |
|  | Maa-ala korrashoiuks kasutatavad tööriistad, seadmed ja masinad, nagu muruniiduk, hekikäärid, labidas, asuvad lastele kättesaamatus kohas | x |  |  |  |  |
|  | Laste juurdepääs välibasseinile, vihmavee kogumise nõule ja muudele veeanumatele või veekogudele on ilma järelevalveta välistatud |  |  |  |  |  |
|  | Puuriidad, ehitusvahendid jm maa-alale ladustatud materjalid on ladustatud turvaliselt | x |  |  |  |  |
|  | Mängu- ja spordivahendid vastavad laste eale ja kasvule ning on turvalised | x |  |  |  |  |
|  | Mänguväljaku atraktsioonide vahekaugus on vähemalt 1,5–2 m |  |  |  |  |  |
|  | Mänguväljaku vahendite (ronimisvahendid, kiiged, liumäed, ronilad jm) alune pind on kaetud 40 cm paksuse liivakihiga või muu lööki summutava materjaliga (puidulaastud, turvamatid, tartaankate jm) | x |  |  |  |  |
|  | Liumägede redelid on varustatud käsipuudega | x |  |  |  |  |
|  | Mänguväljaku vahendid (nt karussellid, batuudid jm) on turvaliste piiretega | x |  |  |  |  |
|  |  | Redelite pulgad ja astmed on võrdsete vahedega, mittelibedad ja kindlalt fikseeritud (ei pöörle) | x |  |  |  |  |
|  | Mänguväljaku vahendite puitosad on terved ja pindudeta | x |  |  |  |  |
|  | Kiikede ülesriputamiseks kasutatavad ketid on galvaniseeritud ja lühikeste lülidega | x |  |  |  |  |
|  | Ketiavade maksimaalava on 8,6 mm igas suunas, v.a ühenduskohtades, kus see on üle 12 mm või alla 8,6 mm |  |  |  |  |  |
|  | Spordi- ja mänguvahendid on ehitatud nii, et vahenditel ei ole võimalikke ohuallikaid, sh pilusid või V-kujulisi avasid, esiletungivaid osi ja võlle ning pöörlevaid osi, millesse riietuse osad võiksid takerduda | x |  |  |  |  |
|  | Mänguväljakul kasutatakse selliseid vahendeid (tunnelid, mängumajad jm), kuhu vajaduse korral on lapse abistamiseks tagatud täiskasvanute juurdepääs | x |  |  |  |  |
|  | Liumäed, rippkiiged, rõngad, trapetsid, köied jt samalaadsed risttala külge kinnitatavad mänguasjad on turvalised (kontrollida pinguteid, kinnitusi, ankruid jne) | x |  |  |  |  |
|  | Mänguvahendite paigutus tagab õuealal vaba ja ohutu liikumise | x |  |  |  |  |
|  | Mänguväljaku vahendid on ehitatud nii, et nende pea või jalad ees läbimisel ei teki üheski avas pea ega kaela takerdumisohtu | x |  |  |  |  |
|  | Liiva vahetatakse liivakastis regulaarselt | x |  |  |  |  |
|  | Liivakastid kaetakse pärast mängimist sobiva kattega |  | x |  |  |  |
|  | Alla 3 a vanuste laste trepid ja kaldteed on varustatud käsipuudega alates esimesest astmest | x |  |  |  |  |
|  | Kanalisatsiooniluugid on suletud | x |  |  |  |  |
|  |  | Majaga külgnev tuletõrjeredel on varustatud kaitsepiirdega ning ei võimalda lastel sellele ronida | x |  |  |  |  |
|  | Regulaarselt tehakse mänguväljaku vahendite visuaalset tavaülevaatust, töökindlusülevaatust ja korralist põhiülevaatust | x |  |  |  |  |
| *Sisekeskkond* |  | Siseviimistluses kasutatavad materjalid on ohutud, nõuetekohased ja vastavad tootja poolt ettenähtud kasutusotstarbele | x |  |  |  |  |
|  | Põrand on ohtlike kallakuteta ja mittelibe | x |  |  |  |  |
|  | Ruumide põrandakattematerjalid on ohutud | x |  |  |  |  |
|  | Vaibad on mittelibisevad | x |  |  |  |  |
|  | Alla 3-aastastele lastele on paigutatud trepile juurdepääsu takistav kaitse või tagatud laste järelevalve | x |  |  |  |  |
|  | Trepid on varustatud käsipuudega, mis on paigaldatud nii lastele kui ka täiskasvanutele sobivale kõrgusele | x |  |  |  |  |
|  | Trepiastmed on mittelibedad | x |  |  |  |  |
|  | Libedate trepiastmete servadele on kleebitud libisemisvastased ribad | x |  |  |  |  |
|  | Välisuks sulgub turvaliselt või on varustatud sulgurmehhanismiga, mis ei lase uksel järsult sulguda | x |  |  |  |  |
|  | Välisuks on varustatud lukustusmehhanismiga, mida laps ei saa ise avada | x |  |  |  |  |
|  | Lükanduksed on varustatud kaitsega, mis takistab ukse juhtteelt välja libisemist | x |  |  |  |  |
|  | Aknad on lastele ohutud | x |  |  |  |  |
|  | Tuulutusakendel on turvaketid, fiksaatorid vm mehhanismid, mis lukustavad akna avatud olekus (tuulutusasendis 8–10 cm) | x |  |  |  |  |
|  | Ruumides on aknakatete nöörid lastele kättesaamatus kohas | x |  |  |  |  |
|  | Ruumide uksed on klaasideta või purunemiskindlast klaasist | x |  |  |  |  |
|  |  | Klaasuksed, ukseklaasid ning põrandani ulatuvad klaasaknad on lapse kõrguselt varustatud kaitsega või lapse silmade kõrguselt nähtavalt märgistatud | x |  |  |  |  |
|  | Peeglid on kinnitatud seintele nii ülemisest kui ka alumisest servast | x |  |  |  |  |
|  | Riiulid ja kapid on kinnitatud või on nende ümberkukkumine välistatud | x |  |  |  |  |
|  | Kappide kergesti avanevad uksed ja sahtlid on varustatud lukkudega, et väikelaps neist haarates kuklale ei kukuks | x |  |  |  |  |
|  | Sisustuse paigutus ruumis tagab vaba ja ohutu liikumise | x |  |  |  |  |
|  | Etteulatuvad teravad nurgad on varustatud ümaraservaliste turvaliistudega |  |  |  |  |  |
|  | Mööbliesemete ja radiaatorite nurgad on mitteteravad või muudetud ohutuks | x |  |  |  |  |
|  | Saalis, võimlas või rühmaruumis asuvate ronimisvahendite all on võimlemismatid | x |  |  |  |  |
|  | Basseini ümbritsev käiguraja pind on ohutu | x |  |  |  |  |
|  | Võimla aknad ja lambid on varustatud kaitsevõrega | x |  |  |  |  |
|  | Juurdepääs ahjule ja/või puupliidile on tõkestatud. Ahiküttega ruumides, kus viibivad lapsed, on ahju, kamina ja/või puupliidi ümber kaitsevõre |  |  |  |  |  |
|  | Ahiküttega lasteasutuses (ühe- või kaherühmaline asutus) asub küttekolde suu väljaspool rühmaruumi |  |  |  |  |  |
|  | Rühmaruumi kööginurgas on elektripliidi ülemises osas kaitseriba, praeahju lukustus ja võimalus lülitada plaat pealülitist välja |  |  |  |  |  |
|  | Teravad köögiriistad (noad, kahvlid, käärid jm) on lastele kättesaamatus kohas | x |  |  |  |  |
|  | Tehnilised vahendid (kohvimasin, keedukann jm elektriseadmed) on lastele kättesaamatus kohas | x |  |  |  |  |
|  |  | Puhastusained (v.a kätepesuseep), puhastusvahendid jt kemikaalid asuvad lukustatavas kapis, puhastusruumis või muus lastele kättesaamatus kohas | x |  |  |  |  |
|  | Ravimeid ja olmekeemiat hoitakse originaalpakendites | x |  |  |  |  |
|  | Olemas on esmaabivahendid, nt elektrooniline kraadiklaas, haavapuhastusvahendid, sidemed, plaastrid, kummikindad, rõhkside, külmakott | x |  |  |  |  |
|  | Pesemiseks sobiv veetemperatuur on tagatud tehniliste vahendite või järelevalvega | x |  |  |  |  |
|  | WC- ja vannitoaukse lukku on võimalik avada ka väljastpoolt | x |  |  |  |  |
|  | Pesuruumi põrand on mittelibisevast materjalist | x |  |  |  |  |
|  | Lastele on võimaldatud eakohane ja turvaline magamiskoht | x |  |  |  |  |
|  | Rippuvad toataimed on paigutatud nii, et lastel ei ole võimalik neid aluselt või riiulilt endale peale tõmmata |  |  |  |  |  |
|  | Suured lillepotid jm rasked esemed asuvad põrandal või kindlal alusel | x |  |  |  |  |
|  | Toataimed on mittemürgised ja ohutud | x |  |  |  |  |
|  | Tehnilised vahendid ja nende elektrijuhtmed on terved ja kontrollitud | x |  |  |  |  |
|  | Elektrijuhtmed on paigutatud turvaliselt ja ei takista ruumis liikumist | x |  |  |  |  |
|  | Pistikupesad (ka pikendusjuhtmel) on kaetud lapsekindlate kaitsetega või asuvad lastele kättesaamatul kõrgusel | x |  |  |  |  |
|  | Ruumidesse on paigaldatud suitsuandur või muu tulekahju signalisatsioonisüsteem | x |  |  |  |  |
|  | Tulekahjusignalisatsioon on kontrollitud ja hooldatud | x |  |  |  |  |
|  |  | Köögis on olemas kustutustekk ja personal oskab seda kasutada | x |  |  |  |  |
|  | Olemas on tulekustutid | x |  |  |  |  |
|  | Tulekustutid asuvad kergesti kättesaadavas kohas | x |  |  |  |  |
|  | Tulekustutid on kontrollitud ja hooldatud | x |  |  |  |  |
|  | Personal oskab tulekustuteid kasutada | x |  |  |  | Igaaastane koolitus |
|  | Tikud ja muud tulesüütamisvahendid on lastele kättesaamatus kohas |  |  |  |  |  |
|  | Tulekahju korral tegutsemise plaan on koostatud. Plaan koosneb neljast juhisest ja skeemist | x |  |  |  | On vaja uuendada |
|  | Evakuatsiooniõppus korraldatakse vähemalt üks kord aastas | x |  |  |  |  |
|  | Evakuatsiooniplaanis ettenähtud väljumisteed ja trepikojad on vaba ligipääsuga | x |  |  |  |  |
|  | Välisust on võimalik seestpoolt avada pöördnupust | x |  |  |  |  |
|  | Telefoniside on tagatud | x |  |  |  |  |
|  | Telefoni lähedal on tähtsad telefoninumbrid (hädaabi, lapsevanemad jm) | x |  |  |  |  |
|  | Personal on teadlik, kuidas käituda lapse kadumise korral | x |  |  |  |  |
|  | Personal on läbinud esmaabikursused | x |  |  |  |  |
|  | Personal oskab anda lastele esmaabi | x |  |  |  |  |
|  | Võõraste omavoliline pääs asutuse ruumidesse on välditud | x |  |  |  |  |
| *Mängu-, õppe- ja*  *spordivahendid* |  | Erivanuseliste laste mängu ajal on tagatud, et pisidetaile sisaldavad mänguvahendid ei sattu väikelaste kätte | x |  |  |  |  |
|  | Mänguasjad on disaini, konstruktsiooni ja materjali poolest ohutud | x |  |  |  |  |
|  | Kasutusel on ainult terved mängu-, õppe- ja spordivahendid | x |  |  |  |  |
|  | Tagatud on mängu-, õppe- ja spordivahendite regulaarne kontroll, korrastamine, parandamine ja puhastamine | x |  |  |  |  |
| *Tervisekasvatus ja -käitumine* |  | Lasteasutuse tervisekasvatuse valdkondade hulka kuulub ka ohutus ja turvalisus | x |  |  |  |  |
|  | Lapsi õpetatakse erinevaid ohte tundma ja vältima | x |  |  |  |  |
|  | Lapsi õpetatakse potentsiaalsete ohuteguritega õigesti ümber käima ja ohtlikus olukorras käituma | x |  |  |  |  |
|  | Lastele õpetatakse kelgutamise, suusatamise ja uisutamise tehnikat ning nende tegevustega seotud ohtude vältimist | x |  |  |  | Ainult kelgutamine |
|  | Õppekavasse kuulub liiklusõpetus | x |  |  |  |  |
|  | Õpetajad ja õpetajaabid teavad, kuidas liikuda koos lastega ohutult väljaspool lasteaeda (nad on läbinud laste rühmasaatja koolituse) | x |  |  |  |  |
|  | Lapsed kannavad jalg- või tõukerattaga sõites kiivrit, mis vastab lapse kasvule ja pea ümbermõõdule | x |  |  |  |  |
|  | Rulluiskudega sõites kannavad lapsed kiivrit, põlve-, küünarnuki- ja randmekaitsmeid | x |  |  |  |  |
|  | Personal kannab jalgrattaga sõites kiivrit |  |  |  |  |  |
|  | Lapsed kannavad pimeda ajal helkurit | x |  |  |  |  |
|  | Väljaspool lasteasutuse maa-ala liikudes kannavad lapsed ning õpetajad ja õpetajaabid helkurveste | x |  |  |  |  |
|  | Lapsed kannavad libisemiskindla tallaga ja kindlalt jalas püsivaid jalanõusid |  |  |  |  |  |
|  | Personal kannab pimeda ajal helkurit | x |  |  |  |  |
|  | Kuumadel suvepäevadel kannavad lapsed õues kergeid peakatteid | x |  |  |  |  |
|  | Õpetajad teevad koostööd lapsevanemaga tagamaks lastel tervisliku ja ohutu riietuse (nt üleriietel ei ole pikki nööre, aasasid, takerduvat salli) | x |  |  |  |  |

Lisa 1 Tallinna Liikuri Lasteaia turvalisuse tegevuskava

Juhendmaterjali „Vigastuste ennetamine ja turvalisuse edendamine koolieelses lasteasutuses“ lisa 2 alusel (Tervise Arengu Instituut, 2010, L.Varava)